**DECIZIA ETAPEI DE ÎNCADRARE**

**Draft**

 Ca urmare a notificării adresate de **COMUNA JURILOVCA,** cu sediul în com. Jurilovca, sat Jurilovca, str. 1 Mai, nr. 2, jud. Tulcea, înregistrată la APM Tulcea cu nr. 12079/19.09.2022 și a completărilor depuse și înregistrate la APM Tulcea cu nr. 12908/06.10.2022 privind **PUZ** **„ÎNFIINȚARE CANALIZARE ÎN SAT VIȘINA, COMUNA JURILOVCA, JUDEȚUL TULCEA”,** propus a se amplasa în intravilan com. Jurilovca, sat Vișina, jud. Tulcea și în baza:

* *HG Nr. 43/2020 din 16 ianuarie 2020, privind organizarea şi funcţionarea Ministerului Mediului, Apelor şi Pădurilor;*
* *OUG nr. 195/2005 privind protecția mediului, aprobată cu modificări prin Legea nr. 265/2006, cu modificările și completările ulterioare;*
* *HG nr. 1000/2012 privind reorganizarea și funcționarea Agenției Naționale pentru Protecția Mediului și a instituțiilor publice aflate în subordinea acesteia cu modificările și completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri și programe, cu modificările și completările ulterioare.*

**Agenția pentru Protecția Mediului Tulcea:**

• ca urmare a consultării autorităților publice participante în cadrul sedinței Comitetului Special Constituit din data de **25.10.2022;**

• în conformitate cu prevederile art. 5 alin.(2) pct.a) și a anexei nr. I — Criterii pentru determinarea efectelor semnificative potențiale asupra mediului din H.G. 1076/2004 privind stabilirea procedurii de realizare a evaluării de mediu pentru planuri și programe;

• în lipsa comentariilor motivate din partea publicului interesat (mediatizare decizie etapa de încadrare în ziarul Delta din 01.04.2022, pe site-ul și la sediul APM Tulcea în data de 12.04.2022), **decide:**

**Planul Urbanistic Zonal „ÎNFIINȚARE CANALIZARE ÎN SAT VIȘINA, COMUNA JURILOVCA, JUDEȚUL TULCEA”,** propus a se amplasa în intravilan com. Jurilovca, sat Vișina, jud. Tulcea, **nu necesită evaluare de mediu și se va supune adoptării fară aviz de mediu**.

**Obiectivele planului:**

Prin prezenta documentație, analizează posibilitatea amplasării unei stații de epurare pe un teren situat în extravilanul comunei Jurilovca, în vederea realizării proiectului cu denumirea de ,,ÎNFIINȚARE CANALIZARE ÎN SAT VIȘINA,COMUNA JURILOVCA,JUDETUL TULCEA (doar pentru partea de investiție STATIE DE EPURARE).

Obiectele stației de epurare se vor amplasa pe o platformă de beton armat in grosime de 30 cm asezata pe un strat de balast in grosime de 40 cm si un strat de piatră spartă în grosime de 60 cm.

Pe această platformă se vor amplasa urmatoarele 2 containere pentru epurare, care conțin decantoarele primare, modulele biologice și decantoarele secundare și un container pentru echipamente.

Containerele vor fi de tip sandwich din tablă ondulată izolată cu spumă poliuretanică.

În cadrul amplasamentului studiat, se vor asigura spaţii de circulaţie pentru pietoni / personal de deservire și un drum tehnologic în lățime de 3,5 m ce va fi dispus pe toate laturile incintei imprejmuite.

Parcarea autovehiculelor se va face numai în incinta;

**MĂRIMEA PLANULUI**- suprafața zonei studiate este de 5330 mp, iar suprafața ce a generat PUZ este de 2118 mp, mp și se află în jud. Tulcea, com. Jurilovca, sat Vișina, teren identificat prin Plan de încadrare, F12 intravilan și extravilan, plan de amplasament, conform certificatului de urbanism nr. 43/ 24.06.2022 emis de PRIMĂRIA COMUNEI JURILOVCA şi aparține domeniului public de interes local.

**BILANȚ TERITORIAL PE PARCELĂ:**

SUPRAFAȚĂ ZONĂ STUDIATĂ 5330,0mp:

|  |  |  |  |
| --- | --- | --- | --- |
| **Suprafață teren afectat de stația de epurare-2118,0 mp**  | **existent**  | **propus**  |   |
| **mp**  | **%**  | **mp**  | **%**  |   |
| ZONA TEREN NEPRODUCTIV -N  | 2118,0  | 100.0  | 0  | 0  |   |
| ZONA DOTARI EDILITARE-TE  | 0  | 0  | 1113,0  |   | 100,0  |
|  -subzona construcții  | 0  | 0  | 200,0  |   | 18,0  |
|  -subzona alei carosabile  | 0  | 0  | 322,0  |   | 29,0  |
|  -subzona spagii verzi  | 0  | 0  | 591,0  |   | 53,0  |
| ZONA PLANTAȚII PROTECTIE-Pp  | 0  | 0  | 1005,0  |   |   |
| **P.O.T.**  | **0**  | **18,0**  |  |
| **C.U.T.**  | **0**  | **0,18**  |  |

**Echiparea edilitara:**

La nivel de utilități, în zonă există posibilitatea racordarii investitiei la: apa, canalizare, electricitate, gaze si telefonie.

-**Alimentarea cu apă:** Asigurarea cu apă potabilă se va realiza prin racordarea obiectivului la rețeaua de alimentare cu apă potabilă existentă a localității Visina,

-**Evacuarea apelor uzate menajere**: nu este cazul.

**Alimentare cu energie electrică:** Se va realiza se va realiza un racord la reteaua localitatii.

 **Motivele care au stat la baza luării deciziei:**

Prin prezentul plan se analizeaza condiţiile de amplasare a unei stații de epurare pe un teren situat în extravilanul comunei Jurilovca.

Amplasamentul cu o suprafață de o suprafaţă de 2118,00 mp se află în com. Jurilovca, sat Vișina, jud. Tulcea, teren identificat prin Plan de încadrare, F12 intravilan și extravilan, plan de amplasament, conform certificatului de urbanism nr. 43/ 24.06.2022 emis de PRIMĂRIA COMUNEI JURILOVCA și are ca folosință actuală- drumuri stradale și teren arabil;

1. **Caracteristicile planurilor și programelor cu privire, în special, la:**

a) *gradul în care planul sau programul creeaza un cadru pentru proiecte și alte activități viitoare, fie în ceea ce priveste amplasamentul, natura, mărimea și condițiile de funcționare, fie în privința alocării resurselor* - acest plan conduce la dezvoltarea zonei .

b) *gradul în care planul sau programul influenteaza alte planuri și programe, inclusiv pe cele în care se integrează sau care derivă din ele* – prezentul plan este parte din proiectul ,,ÎNFIINȚARE CANALIZARE ÎN SAT VIȘINA, COMUNA JURILOVCA, JUDETUL TULCEA,, proiect aflat în curs de implementare în com. Jurilovca;

c) *relevanța planului sau programului în/pentru integrarea considerațiilor de mediu, mai ales din perspectiva promovarii dezvoltarii durabile* - corelarea planificării de amenajare a teritoriului și urbanism cu cea de mediu reprezintă una din modalitățile de implementare a principiilor și a elementelor strategice, o evaluare corespunzătoare a integrării acestora fiind necesară.

d) *problemele de mediu relevante pentru plan sau program*: - amplasamentul se află situat în ROSPA 0031 Delta Dunării și Complexul Razim Sinoe și este amplasat la cca. 154 m față de ROSCI 0065 Delta Dunării, însă în conformitate cu prevederile art. 1 din HG nr. 1076/2004 şi luând în considerare criteriile pentru determinarea efectelor semnificative potenţiale prevăzute în Anexa nr. 1, implementarea planului nu a identificat probleme de mediu relevante.

e) *relevanța planului sau programului pentru implementarea legislației naționale și comunitare de mediu* - planul va trebui să asigure respectarea angajamentelor asumate de România prin planurile de implementare a directivelor comunitare, transpuse în legislația română.

**2**. **Caracteristicile efectelor ale zonei posibil a fi afectate cu privire, în special, la**:

a*) probabilitatea, durata, frecvența și reversibilitatea efectelor*: implementarea planului va avea un impact socio-economic și un impact local (reversibil) asupra factorilor de mediu.

b) *natura cumulativă a efectelor*: nu va exista un impact cumulat semnificativ negativ cu proiectul propus.

c) *natura transfrontieră a efectelor*- nu este cazul

d) *riscul pentru sănătatea umană sau pentru mediu (de exemplu, datorită accidentelor)*- planul propus este în concordanță cu legislația națională privind normele de igienă și sănătate publică.

e) *mărimea şi spaţialitatea efectelor (zona geografică şi mărimea populaţiei potenţial afectate)*-impact local asupra factorilor de mediu.

f) ***valoarea şi vulnerabilitatea arealului posibil a fi afectat, date de***:

(i) *caracteristicile naturale speciale sau patrimoniul cultural*- conform punctului de vedere emis de Direcția Județeană pentru Cultură Tulcea înregistrat la APM Tulcea cu nr.13632/25.10.2022 pentru acest plan, este necesar obținerea Avizului DJC Tulcea.

(ii) *depăşirea standardelor sau a valorilor limită de calitate a mediului*- nu este cazul

 (iii) *folosirea terenului în mod intensiv*- nu este cazul

g) *efectele asupra zonelor sau peisajelor care au un statut de protejare recunoscut pe plan naţional, comunitar sau internaţional*- amplasamentul se află situat în ROSPA 0031 Delta Dunării și Complexul Razim Sinoe și este amplasat la cca. 154 m față de ROSCI 0065 Delta Dunării.

**Motivele pe baza cărora s-a stabilit neefectuarea evaluării adecvate sunt următoarele:**

-amplasamentul se suprapune cu ROSPA0031 Delta Dunării și Complexul Razim-Sinoie și se află la cca. 245 m de limita ROSCI0065 Delta Dunării și de limita RBDD;

-proiectul nu include acţiuni care să ducă la modificări fizice cu un impact semnificativ negativ asupra ariilor naturale protejate de interes comunitar;

-activitățile propuse în cadrul proiectului nu presupun modificări în structura și funcțiile habitatelor de interes comunitar care să genereze pierderi din suprafața acestuia, întrucât acestea nu au fost identificate în zona lucrărilor propuse;

-prin implementarea proiectului nu vor fi afectate specii sau habitate naturale de interes comunitar, nu se va reduce suprafața habitatelor/numărul speciilor de interes comunitar, nu se vor fragmenta habitate naturale de interes comunitar, impactul negativ generat de realizarea lucrărilor fiind nesemnificativ;

-emisiile și zgomotul produse în timpul realizării proiectului pot avea un impact negativ asupra biodiversității de pe amplasament și din vecinătate, care se va manifesta doar temporar, pe perioada de realizare a lucrărilor.

-obiectivele specifice de conservare ale ariilor naturale protejate, respectiv, asigurarea stării favorabile de conservare pentru habitatele și speciile de interes conservativ prin menținerea sau îmbunătățirea integrității habitatelor, și menținerea sau îmbunătățirea stării de conservare a speciilor prevăzute la art.4 din Directiva 2009/147/CE și a speciilor enumerate în Anexa III la Directiva 92/43/CE, au fost analizate în cadrul procedurii de reglementare, iar prin măsurile stabilite proiectul nu va avea un impact negativ semnificativ asupra acestora.

**Pentru reducerea impactului negativ asupra habitatelor și speciilor de flora și fauna de interes comunitar din zona de implementare a proiectului și imediata vecinătate, se vor respecta următoarele condiții:**

-antreprenorul va delimita zona de lucru pentru a preveni/minimiza distrugerea suprafețelor vegetale;

-lucrările se vor desfășura strict pe amplasamentul precizat în proiect, fără să afecteze siturile Natura 2000;

-la amenajarea organizării de șantier se vor lua toate măsurile necesare pentru protejarea solului, subsolului și a biodiversității din zona proiectului și din imediata vecinătate, iar amplasarea acesteia se va face în afara ariilor naturale protejate;

-se vor lua toate măsurile ce se impun ca durata lucrărilor să fie cât mai scurtă;

-șantierul, drumurile de acces și cele tehnologice, cât și toate suprafețele al căror strat vegetal a fost afectat, vor fi renaturate și redate folosinței inițiale;

-stratul de sol ce va fi decopertat se va depozita separat și va fi folosit la refacerea suprafețelor afectate de lucrări;

-în cadrul Planului de prevenire și combatere a poluărilor accidentale ( obligație a executantului), se vor stabili măsuri de protecție împotriva poluării.

-se vor utiliza echipamente și utilaje performante, cu inspecția tehnică la zi, în vederea minimizării impactului asupra mediului, ca urmare noxelor emise, a zgomotului produs sau a poluării accidentale cu substanțe petroliere;

* se va limita viteza autovehiculelor pe drumurile din vecinătatea lucrărilor propuse la 30 km/h;
* se va asigura optimizarea traseelor de transport materiale, evitându-se pe cât posibil drumurile care se suprapun cu habitate favorabile speciilor;
* se vor efectua instruiri pentru tot personalul implicat în execuția lucrărilor cu privire la problemele generale de mediu, habitate și specii protejate și măsuri de reducere a impactului;
* toate lucrările se vor realiza în prezența unui ecolog pentru a identifica zone favorabile speciilor de interes comunitar și de a acționa în scopul evitării afectării acestora;
* solul excavat se va depozita în imediata apropiere a șanțurilor de pozare a conductelor și reutilizat la efectuarea umpluturilor;
* pentru a minimiza riscul de mortalitate a indivizilor, în zonele cu habitate favorabile speciilor, săpăturile se vor realiza manual;
* toate activitățile de săpare și umplere să fie realizate într-un interval scurt de timp astfel încât să fie redus riscul de colonizare a specie prin crearea de habitate favorabile (inclusiv reducerea riscului de coloniozare cu specii floristice ruderale și/sau cu potential de invazivitate);
* verificarea zonelor de lucru la începutul fiecărei zile și eliberarea indivizilor identificați în zona de lucru;

- pentru a se preveni riscul producerii unor victime accidentale, în cadrul lucrărilor din vecinătatea ariilor naturale protejate, ca urmare a coliziunii cu autocamioanele de transport material de construcții a unor exemplare din speciile de păsări de interes se vor lua următoarele măsuri:

* se va asigura optimizarea traseelor de transport materiale, evitându-se pe cât posibil drumurile care se suprapun cu habitate favorabile speciilor;
* pentru a minimiza riscul de mortalitate a indivizilor, în zonele cu habitate favorabile speciilor, săpăturile se vor realiza manual;
* toate lucrările se vor realiza în prezența unui ecolog pentru a identifica zone favorabile speciilor de interes comunitar și de a acționa în scopul evitării afectării acestora;
* toate activitățile de săpare și umplere să fie realizate într-un interval scurt de timp astfel încât să fie redus riscul de colonizare a specie prin crearea de habitate favorabile (inclusiv reducerea riscului de coloniozare cu specii floristice ruderale și/sau cu potential de invazivitate);
* se vor efectua instruiri pentru tot personalul implicat în execuția lucrărilor cu privire la problemele generale de mediu, habitate și specii protejate și măsuri de reducere a impactului;
* realizarea lucrărilor de execuție în zonele siturilor Natura 2000 și în vecinătatea acestora în afara perioadelor de cuibărire ale speciilor de păsări de interes comunitar (aprilie – iulie);

-în vederea protejării tuturor speciilor de flora și fauna din ariile naturale protejate, se vor respecta prevederile OUG 57/2007 , fiind interzise:

* perturbarea intenționată, în special în cursul perioadei de reproducere sau de maturizare a speciilor de fauna și avifaună;
* uciderea sau capturarea intenționată, indiferent de metoda utilizată, a speciilor de fauna și avifauă;
* deteriorarea, distrugerea și/sau culegerea intenționată a cuiburilor și/sau ouălor din natură;
* culegerea ouălor din natură și păstrarea acestora, chiar dacă sunt goale;
* orice formă de recoltare/capturare/ucidere/distrugere/vătămare a exemplarelor de flora și fauna sălbatică, aflate în mediul lor natural, în oricare din stadiile ciclului lor biologic;
* deteriorarea și/sau distrugerea locurilor de reproducere ori de odihnă.

- Se vor respecta condițiile impuse în avizul emis de administratorul ariei naturale protejate, respectiv ARBDD.

***Obligațiile titularului:***

* Se va respecta legislația de mediu în vigoare.

În conformitate cu prevederile art. 26 din HG nr. 1076/2004 *privind stabilirea procedurii de realizare a evaluării de mediu pentru planuri și programe,* veți supune procedurii de adoptare planul sus menționat, precum și orice modificare a acestuia, după caz, numai în forma acceptata de autoritatea competentă de protecția mediului.

* Se va respecta Regulamentul Local de Urbanism aferent **PUZ „ÎNFIINȚARE CANALIZARE ÎN SAT VIȘINA, COMUNA JURILOVCA, JUDEȚUL TULCEA”,** propus a se amplasa în intravilan com. Jurilovca, sat Vișina, jud. Tulcea.

# Procedura de emitere a acordului de mediu va fi parcursă în conformitate cu prevederile Legeii nr. 292/2018 privind evaluarea impactului anumitor proiecte publice și private asupra mediului.

***Informarea și participarea publicului la procedura de evaluare de mediu:***

- mediatizare în presă la depunerea notificării (ziarul „Delta" din 27.09.2022 și 30.09.2022);

- și după luarea deciziei în CSC (ziarul „Delta” din 27.10.2022) și pe site-ul și la sediul APM Tulcea în data de 25.10.2022;

-până la data luării deciziei, nu au fost înregistrate opinii/observații din partea publicului.

**Conform prevederilor O.U.G. nr. 195/2005 privind protecția mediului, aprobată cu modicări prin legea nr. 265/2006, cu modificările și completările ulterioare, răspunderea pentru corectitudinea informațiilor puse la dispoziția autorității competente pentru protecția mediului și a publicului revine titularului planului.**

**Prezenta decizie este valabilă de la data emiterii, pe toată perioada de valabilitate a Planului, dacă nu intervin modificări ale acestuia.**

 **Mențiuni despre procedura de contestare administrativă și contencios administrativ**

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute de legislația în vigoare, considerându-se că acestea sunt vătămate într-un drept al lor sau într-un interes legitim.

Soluționarea cererii se face potrivit dispozițiilor Legii nrt.554/2004, cu modificările ulterioare.

Înainte de a se adresa instanței de contencios administrativ competente, persoanele care fac parte din publicul interesat și care se consideră vătămate într-un drept ori într-un interes legitim, trebuie să solicite autorității publice emitente, în termen de 30 zile de la data aducerii la cunoștința publicului a deciziei etapei de încadrare revocarea, în tot sau în parte, a respectivei decizii.

Autoritatea publică emitentă are obligația de a răspunde la plângerea prealabilă în termen de 30 de zile de la data înregistrării acesteia la acea autoritate.

**Director Executiv**

**Chim. Mirela-Aurelia RAICU**

**Sef Serviciu**

Avize, Acorduri, Autorizatii

Ing. Daniela STRĂINU

Întocmit: cons. Cecilia IVANOV / 31.10.2022 / 09:24

A.A.A. /31.10.2022

Întocmit în trei exemplare din care: unul la titular, unul la dosar obiectiv și unul la dosar acte de reglementare.